b'\n_START_ARTICLE_\nCentral (Hongkong)\n_START_PARAGRAPH_\nCentral (tradisjonell kinesisk: \xe4\xb8\xad\xe7\x92\xb0, eller Central District; tidligere Choong Wan eller Chung Wan) er Hongkongs finans- og forretningssentrum. Det var i dette str\xc3\xb8ket at den f\xc3\xb8rste bebyggelse i Victoria City reiste seg. Hovedgaten gjennom str\xc3\xb8ket er Connaught Road._NEWLINE_Central er et trafikknutepunkt p\xc3\xa5 Hongkong\xc3\xb8ya. Airport Express og den parallelt l\xc3\xb8pende med denne Tung Chung Line har endestasjon i MTR-stoppestedet Hong Kong. Her tilbyr en rekke flyselskap Check-in og bagasjeinnlevering for Hong Kong International Airport. En annen MTR-stasjon er Central, der Island Line har stoppested og Tsuen Wan Line har endestasjon._NEWLINE_Fra Central Ferry Piers g\xc3\xa5r det ferjer til de omliggende \xc3\xb8yer, blant annet til Lantau, Lamma og Cheung Chau. Star Ferry trafikkerer mellom Central og Kowloon. Fra Hong Kong Macau Ferry Terminal g\xc3\xa5r det gerjer til Macao og til en rekke byer i Fastlands-Kina._NEWLINE_Motorveien Route 4 l\xc3\xb8per gjennom Central, og med Central\xe2\x80\x93Wan Chai Bypass er det i ferd med \xc3\xa5 bli bygget nok en motorvei. Trikken Hong Kong Tramways g\xc3\xa5r langs Des Voeux Road gjennom Central._NEWLINE_Rulletrappsystemet Central Mid-Levels Escalator knytter forgjengere som vil mellom Central og Mid-Levels.'